
DR 30.6.2011  

 

25 

Yang Berhormat Kuala Krau juga menimbulkan apakah rasional pindaan 
berkenaan Ketua Pegawai Eksekutif kepada Ketua Eksekutif yang sama ada ianya 
melibatkan peningkatan gred jawatan yang lebih tinggi...   

Dato’ Haji Ismail  bin Mohamed Said [Kuala Krau]: Tuan Yang di-Pertua mohon 
penjelasan. Yang Berhormat Timbalan Menteri, saya mohon penjelasan apabila akta ini 
telah diluluskan, adakah sistem IBS ini akan diwajibkan kepada yang dilakukan oleh pihak 
kerajaan, pembinaan pihak kerajaan dan juga termasuk pembinaan yang dilakukan oleh 
pihak swasta? 

Dato’ Yong Khoon Seng: Tuan Yang di-Pertua, terima kasih Yang Berhormat 
Kuala Krau. Sebenarnya pada waktu ini kita telah pun menjalankan satu proses di mana 
pembinaan bangunan kerajaan perlu gunakan 70 peratus bahan IBS. Di mana di pihak 
swasta digalakkan supaya boleh guna kalau mereka gunakan sampai 50 peratus  dalam 
pembinaan mereka akan dikecualikan dari bayaran-bayaran levi. Ini adalah satu galakan 
supaya ianya kita boleh menggalakkan pembinaan gunakan IBS, di mana kita tahu 
faedahnya memang baik kerana kita boleh kurangkan masa, kos dan juga kita dapat 
memberikan satu suasana pembinaan yang selamat. 

Dato' Dr. Mohamad Shahrum Osman [Lipis]: Lipis. Terima kasih Tuan Yang di-
Pertua.  Ini berkait dengan pekerja asing tadilah, ya pekerja asing dan kita mengharapkan 
penggunaan IBS ini dapat mengurangkan pekerja asing. Jadi, saya selalu diberitahu 
bahawa pekerja asing ini mendapat kemahirannya apabila mereka datang bekerja di sini. 
Sebelum itu mereka merupakan pekerja yang tidak mahir, tetapi bila datang bekerja dalam 
industri binaan di Malaysia mereka mendapat kemahiran dan akhirnya mereka menjadi 
pekerja mahir. Jadi sejauh manakah kebergantungan kita dalam industri binaan ini kepada 
pekerja asing dan kalau katakan semua pekerja asing ini balik, bagaimana status industri 
pembinaan kita?  Mohon penjelasan. 

■1200 

Dato’ Yong Khoon Seng: Tuan Yang di-Pertua, Yang Berhormat, Yang 
Berhormat apa?  Baru pertama kali tengok... [Disampuk] Yang Berhormat Lipis. Yang angka 
ini, ini memang betul pekerja asing yang datang mereka adalah pekerja buruh yang tidak 
ada kemahiran. Selepas kerja di sini mereka pun mendapatkan separuh kemahiran dan 
melalui kita juga CIDB bagi akreditasi dan beri sedikit latihan dan detailnya saya akan 
bagilah secara bertulis. 

Untuk menjawab Yang Berhormat Kuala Krau mengenai Ketua Pegawai Eksekutif 
kepada Ketua Eksekutif.  

Pertukaran istilah adalah untuk menyelaraskan giliran Ketua Eksekutif dalam 
badan-badan berkanun seperti yang diarahkan melalui Surat Pekeliling Am Pekerjaan, Bil. 
3, tahun 1998. Pindaan ini tidak bertujuan untuk meningkatkan jawatan sekarang kepada 
gred jawatan yang lebih tinggi. 

Yang Berhormat Ledang telah pun membangkitkan di mana kita akan 
meningkatkan mutu pegawai di CIDB dan kementerian. Kita tahu beberapa tahun yang 
dahulu, dalam tahun 1990-an, kita masih ada IKRAM yang telah pun diswastakan di mana 
kita berikan latihan untuk pegawai di Kementerian Kerja Raya. Sekarang kita telah pun 
memohon supaya kita menubuhkan satu institut latihan untuk pegawai-pegawai, kakitangan 
di Kementerian Kerja Raya. Ini akan berjalan terus dari sekarang. Sebenarnya telah pun 
dipohon pada tahun yang lepas. 

Dato’ Mahfuz bin Haji Omar [Pokok Sena]: Terima kasih Tuan Yang di-Pertua. 
Terima kasih Yang Berhormat Timbalan Menteri. Saya bersetujulah bahawa perlu ada satu 
institut latihan untuk menggantikan IKRAM yang suatu ketika dahulu di bawah JKR 
kemudian diswastakan kepada pihak lain sehingga menyebabkan pihak JKR telah 
kehilangan kepakaran-kepakaran yang sangat baik. 

Apa jaminan pula kita tubuh satu institut latihan baru ini dan selepas itu tidak 
diswastakan pula, tidak akan diambil oleh pihak lain, oleh pihak swasta juga? Jadi takut 
nanti kita hanya membekalkan kepada pihak swasta kepakaran-kepakaran kita, bukan 
untuk hendak meningkatkan kepakaran JKR sendiri. 



25. Yang Berhormat Kuala Krau juga menimbulkan apakah rasional pindaan berkenaan Ketua Pegawai Eksekutif kepada Ketua Eksekutif yang sama ada ianya melibatkan peningkatan gred jawatan yang lebih tinggi... Dato' Haji Ismail bin Mohamed Said [Kuala Krau]: Tuan Yang di-Pertua mohon penjelasan. Yang Berhormat Timbalan Menteri, saya mohon penjelasan apabila akta ini telah diluluskan, adakah sistem IBS ini akan diwajibkan kepada yang dilakukan oleh pihak kerajaan, pembinaan pihak kerajaan dan juga termasuk pembinaan yang dilakukan oleh pihak swasta?. Dato' Yong Khoon Seng: Tuan Yang di-Pertua, terima kasih Yang Berhormat Kuala Krau. Sebenarnya pada waktu ini kita telah pun menjalankan satu proses di mana pembinaan bangunan kerajaan perlu gunakan 70 peratus bahan IBS. Di mana di pihak swasta digalakkan supaya boleh guna kalau mereka gunakan sampai 50 peratus dalam pembinaan mereka akan dikecualikan dari bayaran-bayaran levi. Ini adalah satu galakan supaya ianya kita boleh menggalakkan pembinaan gunakan IBS, di mana kita tahu faedahnya memang baik kerana kita boleh kurangkan masa, kos dan juga kita dapat memberikan satu suasana pembinaan yang selamat. Dato' Dr. Mohamad Shahrum Osman [Lipis]: Lipis. Terima kasih Tuan Yang di- Pertua. Ini berkait dengan pekerja asing tadilah, ya pekerja asing dan kita mengharapkan penggunaan IBS ini dapat mengurangkan pekerja asing. Jadi, saya selalu diberitahu bahawa pekerja asing ini mendapat kemahirannya apabila mereka datang bekerja di sini. Sebelum itu mereka merupakan pekerja yang tidak mahir, tetapi bila datang bekerja dalam industri binaan di Malaysia mereka mendapat kemahiran dan akhirnya mereka menjadi pekerja mahir. Jadi sejauh manakah kebergantungan kita dalam industri binaan ini kepada pekerja asing dan kalau katakan semua pekerja asing ini balik, bagaimana status industri pembinaan kita? Mohon penjelasan. #1200. Dato' Yong Khoon Seng: Tuan Yang di-Pertua, Yang Berhormat, Yang Berhormat apa? Baru pertama kali tengok... [Disampuk] Yang Berhormat Lipis. Yang angka ini, ini memang betul pekerja asing yang datang mereka adalah pekerja buruh yang tidak ada kemahiran. Selepas kerja di sini mereka pun mendapatkan separuh kemahiran dan melalui kita juga CIDB bagi akreditasi dan beri sedikit latihan dan detailnya saya akan bagilah secara bertulis. Untuk menjawab Yang Berhormat Kuala Krau mengenai Ketua Pegawai Eksekutif kepada Ketua Eksekutif. Pertukaran istilah adalah untuk menyelaraskan giliran Ketua Eksekutif dalam badan-badan berkanun seperti yang diarahkan melalui Surat Pekeliling Am Pekerjaan, Bil. 3, tahun 1998. Pindaan ini tidak bertujuan untuk meningkatkan jawatan sekarang kepada gred jawatan yang lebih tinggi. Yang Berhormat Ledang telah pun membangkitkan di mana kita akan meningkatkan mutu pegawai di CIDB dan kementerian. Kita tahu beberapa tahun yang dahulu, dalam tahun 1990-an, kita masih ada IKRAM yang telah pun diswastakan di mana kita berikan latihan untuk pegawai di Kementerian Kerja Raya. Sekarang kita telah pun memohon supaya kita menubuhkan satu institut latihan untuk pegawai-pegawai, kakitangan di Kementerian Kerja Raya. Ini akan berjalan terus dari sekarang. Sebenarnya telah pun dipohon pada tahun yang lepas. Dato' Mahfuz bin Haji Omar [Pokok Sena]: Terima kasih Tuan Yang di-Pertua. Terima kasih Yang Berhormat Timbalan Menteri. Saya bersetujulah bahawa perlu ada satu institut latihan untuk menggantikan IKRAM yang suatu ketika dahulu di bawah JKR kemudian diswastakan kepada pihak lain sehingga menyebabkan pihak JKR telah kehilangan kepakaran-kepakaran yang sangat baik. Apa jaminan pula kita tubuh satu institut latihan baru ini dan selepas itu tidak diswastakan pula, tidak akan diambil oleh pihak lain, oleh pihak swasta juga? Jadi takut nanti kita hanya membekalkan kepada pihak swasta kepakaran-kepakaran kita, bukan untuk hendak meningkatkan kepakaran JKR sendiri.